en en en en ms ms ms id ms id id ms ms id en en id id es ms ms id id id ms ms id en
Roboh pusat cuci kereta haram
December 2, 2020 10:00 pm
GOMBAK: Kawasan lapang di bawah pencawang Tenaga Nasional Berhad (TNB) dikesan dijadikan lokasi pilihan pusat cuci kereta haram beroperasi di sekitar daerah ini.
Bagaimanapun, taktik pengusaha terbabit menjalankan aktiviti mencuci kereta di kawasan itu terbantut apabila struktur dibina dirobohkan Majlis Perbandaran Selayang (MPS), kelmarin.
Dalam operasi bermula jam 9.30 pagi, struktur tiga pusat cuci kereta termasuk dua daripadanya dibina di bawah pencawang TNB di lokasi terbabit dirobohkan pihak berkuasa tempatan (PBT) itu.
Pengarah Jabatan Korporat MPS, Mohamad Zin Masoad berkata, operasi itu dilakukan di Kampung Melayu Batu Caves dan Jalan Sungai Tua di sini, membabitkan 20 anggota penguat kuasa dan lima kakitangan Jabatan Dalaman MPS.
“Premis cuci kereta pertama yang dirobohkan di Kampung Melayu Batu Caves selepas didapati beroperasi di atas jalan awam di hadapan sebuah tadika tanpa kelulusan MPS.
“Kami turut menyita dan merobohkan dua premis cuci kereta yang beroperasi di bawah pencawang TNB,” katanya dalam kenyataan di sini, semalam.
Mohamad Zin berkata, dalam operasi sama, pihaknya turut menyita satu tong kitar semula di bahu Jalan Selayang Mutiara kerana dijadikan tempat membuang sampah.
Katanya, tindakan itu mengikut Seksyen 46(1)(d) Akta Jalan, Parit dan Bangunan 1974.
“Kerja meroboh pusat cuci kereta haram itu dilakukan berikutan beberapa pihak dikesan mendirikan premis sebegitu tanpa mendapatkan kelulusan dan permit daripada MPS.
“Difahamkan, pemilik pusat cuci kereta haram itu dimiliki individu tempatan manakala pekerja pula terdiri daripada warga asing,” katanya.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.